Мәет чыккан йортта ашарга ярыймы?

	"Мәет чыккан йортта ризык әзерләп ашарга ярамый, диләр. Мәетне җирләп кайтканнан соң, кайбер хәзрәтләр табынга аш-су куйдыртмый. Ни өчен шулай?" дип сорый Башкортстаннан Хатыйп.	 Сорауга “Дин Ислам” мәчете имам-хатыйбы Инсаф хәзрәт ИБАТУЛЛИН җавап бирә: — Динебездә Аллаһ кушкан гыйбадәтләр бар: намаз, ураза тоту һәм башкалар. Динебез тарафыннан ихтыярый һәм катгый рәвештә үтәргә тиеш булган гамәлләрне башкарып, без савабын, әҗерен алабыз. Шул ук вакытта төрле җирлекләрдә, төрле халыкларда урнашкан гореф-гадәтләр, йолалар бар. Әйтик, әти-әнине ихтирам итү — динебез кушкан гамәл. Ә аңа нинди рәвештә ирешергә икәне чикләр белән билгеләнмәгән. Кыскасы, динебез тарафыннан “тиеш” дип куелмаган гамәлләрне гореф-гадәтләргә таянып башкарсаң да савапка ирешергә була. 
	Эльвира МОЗАФФАРОВА	
Ирек мәйданы

	№ --- | 01.11.2021	


